[{"text_idx": "#000000", "text": "Chwedlau\u2019r Seintiau yn Llyfrgell Genedlaethol Cymru"}, {"text_idx": "#000002", "text": "Mae prosiect ymchwil \u2018Cwlt y Seintiau yng Nghymru\u2019 yng Nghanolfan Uwchefrydiau Cymreig a Cheltaidd Prifysgol Cymru yn Aberystwyth wedi bod wrthi\u2019n golygu ac yn cyfieithu bucheddau canoloesol seintiau Cymru, barddoniaeth sydd wedi ei chyfeirio atynt, ac achau\u2019r seintiau. Wrth i\u2019r prosiect dynnu tua\u2019r terfyn, cynhelir arddangosfa yn Llyfrgell Genedlaethol Cymru, Aberystwyth, rhwng 18 Chwefror a 10 Mehefin 2017, lle cyflwynir llawysgrifau o\u2019r Oesoedd Canol a\u2019r cyfnod modern cynnar sy\u2019n ffynhonnell i\u2019r testunau hyn."}, {"text_idx": "#000003", "text": "Yn rhan o\u2019r arddangosfa bydd llawysgrifau Cymraeg pwysig o\u2019r Oesoedd Canol fel llawysgrif Hendregadredd, Llyfr Llandaf a Llyfr Oriau Llanbeblig, ochr yn ochr a\u0302 llawysgrifau \u2018reciwsantaidd\u2019 o\u2019r cyfnod modern cynnar sy\u2019n cynnwys bucheddau a barddoniaeth i\u2019r seintiau o\u2019r Oesoedd Canol."}, {"text_idx": "#000009", "text": "Pe hoffech gael mwy o wybodaeth am y prosiect, neu os oes gennych sylwadau ar ein gwaith, cysylltwch a\u0302 ni ar seintiau@cymru.ac.uk"}, {"text_idx": "#000012", "text": "Stories of the Saints Exhibition"}]